नववर्ष पर स्वास्थ्य कर्मी अच्छे व्यवहार लिए उठाएंगे कसम : सिविल सर्जन
संगरूर|जिले केसिविल सर्जन डा. सुबोध गुप्ता ने बताया कि सेहत तथा परिवार भलाई विभाग के तहत कार्य कर रहे सभी मुलाजिम नए वर्ष का स्वागत लोगों के साथ अच्छा व्यवहार करने की कसम उठा कर करेंगे। उन्होंने बताया कि यह अदभुत शुरुआत केवल पंजाब में ही हो रही है। सेहत तथा परिवार भलाई मंत्री सुरजीत कुमार ज्याणी तथा सेहत परिवार भलाई विभाग की प्रमुख सचिव विनती महाजन के निर्देशों के अनुसार सभी सेहत मुलाजिमों को यह कसम दिलाई जाएगी। उन्होंने बताया कि सेहत विभाग के मेडिकल तथा पैरामेडिकल सभी मुलाजिम 1 जनवरी को सभी अस्पतालों में मेडिकल तथा पैरामेडिकल स्टाफ को मरीजों तथा अन्य लोगों के साथ अच्छा व्यवहार करने, लोगों को अच्छी सुविधाएं देने, प्रत्येक कार्य को जिम्मेदारी के साथ करने तथा लोगों का प्रत्येक सवाल का सही तथा संतोषजनक जवाब देने की कसम दिलाई जाएगी। अगर किसी भी मुलाजिम द्वारा मरीज के साथ बुरा व्यवहार करने की शिकायत मिलती है तो उसके खिलाफ कार्रवाई की जाएगी।
hin_Deva hin_Deva